Шведската търговска верига IKEA пусна реклама на килим, чието послание веднага буди асоциации с подигравките на ремонта на столичната улица "Граф Игнатиев".

В рекламата е използван слогана "Симетрия, достойна за истински Граф", като веднага се забелязва, че думата "граф" е с главна буква. Това явно е търсен ефект от рекламните агенции "Параграф 42" и "Тhe Smarts".

От дни в обществото бушува негодувание от кривите тротоари и плочки по "Граф Игнатиев", а днес пред Столична община се проведе протест срещу качеството и визията на ремонтите, които се извършват в София.